ইরানের প্রেসিডেন্ট মাহমুদ আহমাদিনেজাদ বলেছেন, গাজা অভিমুখী ত্রাণবাহী জাহাজে ইহুদীবাদী সেনাদের হামলার মাধ্যমে ইসরাইলের পতন শুরু হয়েছে।  জনাব আহমাদিনেজাদ আজ তেহরানে বলেছেন, ঐ হামলার ফলে ইসরাইলের দুর্বলতা প্রকাশ পেয়েছে। তিনি আরো বলেছেন, ইসরাইলীরা মনে করছে, এভাবে তাদের শক্তিমত্তার বহিঃপ্রকাশ ঘটবে। কিন্তু আসলে এর  ফলে ইসরাইলের পতনের সূচনা হয়েছে। ইসরাইলের পতনের জন্য এর আগ্রাসী মানসিকতাই যথেষ্ট বলে জনাব আহমাদিনেজাদ মন্তব্য করেন।